text:
 -
                                   udskrift
                                       af
                     sø- og handelsrettens dombog
                                   ──────────
den 24. april 2001 blev af retten i sagen
h-0086-97
interpelz internazionale pelzhandelsgesellschaft ag
(advokat carsten fode)
   mod
danske pels auktioner
(advokat lise høgh)
afsagt sålydende
                                     d o m:
1. indledning
sagen vedrører sagsøgeren interpelz' erstatningskrav i anledning af danske pels auktioners
tilbageholdelse af et parti minkskind som interpelz havde købt af danske pels auktioner på
auktion i 1991 gennem selskabet fairlink ltd.
interpelz har nedlagt påstand om at danske pels auktio- ner skal betale 1.545.108,07 dkk
                                                  - 2 -
med rente i henhold til renteloven fra den 5. oktober 1995, subsidiært et mindre beløb.
danske pels auktioner har påstået frifindelse.
2. sø- og handelsrettens dom af 10. maj 1993
sø- og handelsretten afsagde den 10. maj 1993 dom i en sag h 176/92 mellem samme parter.
dommen drejede sig om hvorvidt danske pels auktioner kunne udøve tilbageholdsret i en del
af det købte parti til sikkerhed for krav mod fairlink vedrørende et andet auktionskøb. under
sagen nedlagde interpelz fire påstande over for danske pels auktioner:
1. anerkendelse af at den af retten i mandrisio-syd, kanton ticino, schweiz, den 27. maj 1992
gjorte arrest i en sending pelse fra danske pels auktioner til interpelz var lovligt gjort og
forfulgt.
2. anerkendelse af at ejendomsretten til de pågældende pelse tilkom interpelz uden at der
herfor kan kræves yderligere betaling.
3. betaling af 242.494,26 kr. med nærmere angiven rente.
4. betaling af 114.760,63 kr. med nærmere angiven rente.
sø- og handelsrettens præmisser og konklusion lyder således:
"fairlink ltd. er ikke part i denne sag, og retten kan ikke tage stilling til det retlige forhold
mellem fairlink og sagsøgeren. sagsøger kan derfor ikke under denne sag få medhold i
påstand 2 om, at sagsøgte skal anerkende, at ejendomsretten til det omhandlede parti mink-
skind, der af sagsøgte er solgt til fairlink, tilkommer sagsøger.
sagsøger kan endvidere ikke få medhold i påstand 3, da retten ikke har tilstrækkeligt grundlag
for at fastslå, at sagsøgte ikke er berettiget til at tilbageholde dette beløb til sikkerhed for
tilgodehavende hos fairlink ltd. i forbindelse med krav på viking fur eller suzuki, hongkong.
for så vidt angår påstand 1 om den af byretten i mendrisio-syd, schweiz, den 27. maj 1992
                                                 - 3 -
trufne afgørelse ("arrest"), hvorefter det på sagsøgers begæring er bestemt, at de skind, der af
norka s.a. er modtaget i forsendelse fra sagsøgte, ikke må udleveres, bemærkes, at retten
efter oplysningerne i sagen må lægge til grund, at skindene efter anmodning fra fairlink af
sagsøgte er frigivet til den af fairlink anviste speditør, inter express, til forsendelse. der er ikke
fremlagt fragtbrev, og i mangel af nærmere oplysninger må retten lægge til grund, at ikke
sagsøgte, men fairlink ltd. har været afsender i cmr-lovens forstand. dette passer også bedst
med, hvad der fra sagsøgtes side er oplyst under sagens forberedelse og med økonomidirektør
fru bente nielsens forklaring under sagen. herefter findes sagsøgte ikke at have været beføjet
til efter skindenes udlevering til fairlinks speditør at hindre skindenes udlevering til
sagsøgeren, og sagsøger bør have medhold i, at arrestforretningen er lovligt gjort og forfulgt.
sagsøgeren bør endvidere have medhold i påstand 4, der er oplyst at vedrøre udgifter i
forbindelse med, at skindene er hindret udleveret til sagsøger.
...
                                 thi kendes for ret:
sagsøgte, danske pels auktioner (danish fur sales), tilpligtes at anerkende, at den af retten i
mendrisio-syd, kanton ticino, schweiz, den 27. maj 1992 gjorte arrest i en sending pelse er
lovligt gjort og forfulgt.
inden 14 dage betaler sagsøgte til sagsøger kr. 114.760,63 med sædvanlig procesrente fra den
18. januar 1993.
i øvrigt frifindes sagsøgte for sagsøgers påstande.
inden 14 dage betaler sagsøgte i sagsomkostninger til sagsøger kr. 100.000."
af oplysningerne i dommen anføres:
"...
for køb på sagsøgtes auktioner gælder en række salgsbetingelser, der er udformet på dansk,
engelsk og tysk og vedhæftet alle salgskataloger. af disse betingelser fremgår:
...
                                                - 4 -
§ 9 hvis køber ønsker at overdrage skindene til tredjemand, skal køber underrette selskabet
derom, og selskabet skal afgøre, om det vil give sit samtykke til overdragelsen. den, til hvem
overdragelsen sker (erhververen), overtager derved alle købers rettigheder og forpligtelser i
forbindelse med købet, alt i overensstemmelse med nærværende salgsbetingelser og andre
betingelser, der måtte være aftalt mellem selskabet og køber.
køber forbliver ansvarlig for alle disse forpligtelser, indtil betaling er erlagt fuldt ud, og skal på
selskabets anmodning være forpligtet til at opfylde disse forpligtelser uden forudgående medde
lelse om misligholdelse fra erhververs side eller om andre forhold vedrørende købet eller de
pågældende skind. køber er ikke ansvarlig for købet, hvis der er betalt 25% i depositum inden
forfaldsdagen, eller hvis selskabet ikke har informeret køber inden fire uger efter forfaldsdagen
om, at erhververen ikke har indfriet sine forpligtelser. selskabet forpligter sig til ikke at
indrømme erhververen ekstra respit eller anden form for begunstigelse uden at informere
køber.
de købte skind kan hverken medens salget pågår eller senere overføres fra et købernummer til
et andet.
...
§ 11 selskabet har ejendomsretten til de solgte skind, indtil køber har opfyldt alle sine forplig-
telser.
opfylder køber ikke sine forpligtelser rettidigt, eller bliver køber insolvent, erklæret konkurs,
standser sine betalinger eller begår konkursbegrundede handling, fortabes ethvert depositum
eller enhver á conto betaling. selskabet er endvidere berettiget til at hæve købet og at
gensælge skindene uden yderligere varsel samt til at beholde det derved indkomne provenue.
køber skal erstatte selskabet det eventuelle tab ved sådant videresalg tillige med andre
udgifter, herunder renter.
§ 12 til sikkerhed for ethvert tilgodehavende hos køber er selskabet berettiget til at udøve
tilbageholdelsesret og disponere over skind tilhørende køber, som selskabet eller dets
befuldmægtigede har rådighed over. dette gælder uanset om tilgodehavendet vedrører
købesummen for de pågældende skind eller hviler på andet grundlag. selskabet har endvidere
ret til at disponere over skindene i overensstemmelse med, hvad der er nævnt i § 11.
...
..."
                                                 - 5 -
alle, der hos sagsøgte får adgang til at byde på auktionerne, får tildelt et købernummer.
fairlink købte i april-maj 1991 på auktionerne på sit købernummer 230 et parti minkskind, der
med sagsøgtes samtykke blev overdraget til viking fur factory ltd. hongkong, jvf.
salgsbetingelsernes ⌡ 9. i tiden 30. april - 12. juni 1991 købte fairlink endvidere på samme
købernummer et andet parti - i alt 44.240 skind til en samlet pris af kr. 9.069.761,09 - hvortil
sagsøgte ikke har givet samtykke til overdragelsen til tredjemand. der er vedrørende dette
parti fremlagt en række fakturaer, hvorpå der er tillagt "buying agent's comm. 2%". af en
opgørelse af 4. juni 1991 fra sagsøgte fremgår, at fairlinks konto da var i debet med kr.
5.843.372,12 vedrørende partiet til viking fur og med kr. 6.388.657,26 vedrørende det andet
parti. alle de i meddelelsen anførte poster vedrørte køb på auktionerne den 30. april og 1. maj
1991, og betalingsdag var i alle tilfælde den 22. maj 1991.
vedrørende det parti, der ikke hos sagsøgte er overført til en anden køber, har en
repræsentant for fairlink på fortrykte blanketter fra sagsøgte anmodet om udstedelse af
faktura til fairlink på en række opregnede "lots" og anført inter express som "forwarding
agent in copenhagen". i en rubrik med instruktion til agenten er anført: "ship to norka
chiasso" og under "other instructions" er anført: "via meister".
der er fremlagt tre anmodninger af henholdvis 13. maj, 20. juni og 8. juli 1991 fra sagsøgeren
interpelz til dennes bank, credito svizzero, lugano, om overførsel af beløb vedrørende bestemt
angivne antal minkskind til sagsøgtes bank i københavn efter anmodning af fairlink. endvidere
er fremlagt meddelelse fra unibank til sagsøgte om, at man af schweizerische kreditanstalt,
chiasso, er blevet anmodet om at overføre disse beløb til sagsøgtes konto. der henvises i disse
meddelelser til fairlink ltd. og til stykantallet, hvorimod der intet er anført om sagsøger.
i november 1991 anmodede fairlink sagsøgte om at gensælge en del af partiet, der ikke var
afhentet. skindene blev solgt i januar 1992. ved telefax af 5. juni 1992 anmodede fairlink om
at få restprovenuet af dette salg, kr. 242.494,26, overført til credito svizzero, lugano, "in
favour of interpelz a.g.".
den 4. maj 1992 - eller ca. et år efter fairlinks køb på auktionerne - skal sagsøgeren efter det i
stævningen oplyste have anmodet sit speditionsfirma, h.e. meister, lugano, om udlevering af
ialt 17.211 skind, der var betalt, og det skal da være oplyst, at skindene befandt sig i det
                                                  - 6 -
toldfrie område ved lugano. der er herom fremlagt en telefax af et "waybill" af 4. maj 1992 fra
firmaet h.e. meister, lugano, til firma norka s.a. heri er som afsender anført:
"danish fur sales - glostrup /dänemark
disp.: danish fur sales,
og som modtager er anført:
"a/c guido vergani".
der er endvidere fremlagt et telefax af samme dato fra den danske speditør inter express til
norka s.a.
"...
re: our w/b 100500-5095 of 1.5.92
        24 boxes - 17211 minkskins - 2080 kilos
        disp. h.e. meister, frankfurt
-----------------------------------------------------
please take due notice that above merchandise must remain at punto franco untill released by
us or danish fur sales.
     truck will arrive chiasso to-morrow tuesday may
5th.
please confirm understanding.
..."
genpart er sendt til h.e. meister, frankfurt. det i retten fremlagte eksemplar af telefaxen har
følgende påtegning af 7. maj 1992 fra norka s.a.:
"we confirm you that the shipment above mentioned will remain at punto
franco to danish fur sales dispositions".
den 22. maj 1992 sendte sagsøgeren følgende telefax til sagsøgte:
                                                - 7 -
"dear sirs,
we have been informed by norka sa that 17'211 skins have arrived. this purchase were made
through fairlink ltd london at the auction of 22.05.1991, according to the invoices enclosed
which we have regularly paid (see, enclosed, copies of the orders of payment).
the ware cannot be delivered to us and remains at your disposal. we cannot absolutely
understand the reason why you have given this peculiar instruction, seen that these skins,
promptly paid, belong to us.
therefore we ask you to give, immediately, the instruction to norka so that the ware will be
delivered to us as soon as possible."
dette telefax blev fulgt op af et telefax af 25. maj 1992:
"dear sirs,
we refer to our fax dated 22.05.1992 and we are surprised of the fact that you have not given
any kind of answer to it. our opinion is that in this case you are not being very correct and we
cannot understand the reasons of this behaviour from your part.
we confirm the following:
the skins deposited by norka sa had been payed more that 12 months ago respecting all the
purchase-conditions, no one excluded. this ware belongs to us in every respect and we do not
find any justification to your block.
we have also ordered to norka to deliver the skins to us immediately since your action
represents a clear penal offence. in case you do not provide to the matter immediately we will
do all what is necessary to protect our interests, included a legal impeachment.
therefore we ask you, once again, to give an immediate instruction to norka of delivering the
ware to us."
den 25. maj 1992 sendte inter express følgende telefax til norka:
                                                - 8 -
"we received your faxes (16 pages), and handed them over to danish fur sales.
mr. lowinsky, however, i n s i s t that the goods are being returned by our to-morrows truck to
copenhagen.
you are not allowed to deliver to interpelz or others. the goods must go back to copenhagen,
and danish fur sales hold you responsible for the total value of the merchandise.
we can't say it more clearly, so the only thing for you is to load on our truck at punto franco
to-morrow.
please confirm still to-day that you will act as per these final instructions."
dagen efter, den 26. maj 1992, svarede sagsøgte på sagsøgers telefaxe af 22. maj og 25. maj
1992:
"...
we are surprised to get these faxes from interpelz, because the skins in question are for
fairlink ltd./vergani and not for interpelz."
sagsøgeren modsatte sig tilbagesendelse til danmark og rettede henvendelse til byretten i
mendrisio-syd, kanton ticino, der traf afgørelse den 27. maj 1992. i byrettens afgørelse er
baggrunden for sagsøgers begæring gengivet således (dansk oversættelse):
"...
med henblik på at opnå:
        1. der udstedes ordre til firmaet norka sa med                             hovedsæde i
vacallo om ikke at skille sig af
        med de skind, der er modtaget i forsendelse
        fra danish fur sales, dk-glostrup, nærmere
        bestemt de skind der fremgår af forsendelses-
        kvittering nr. a-9205-5-3467 som vedlagt den-
        ne begæring under betegnelsen f.
                                                   - 9 -
     2.           nærværende ordre udstedes som en sikkerheds-
                  foranstaltning til beskyttelse af deres inter-
                  esser.
     3.           der protesteres mod udgifter, og hvad der kan
                  kræves tilbagebetalt.
     ...".
byrettens afgørelse er sålydende:
                                          "dom:
1.        der er udstedt ordre til beskyttelse af
          interesserne til norka sa, vacallo, om ikke
     at skille sig af med de skind, der er modtaget                           i forsendelse fra
danish fur sales, glostrup,
          og nærmere bestemt som anført på forsendel-
     seskvitteringen nr. a-9205-3467 under beteg-
     nelsen f, der vedlægges nærværende kendelse,
     og som udgør en integreret del heraf, og de
     befinder sig hos selve firmaet norka sa, va-
     callo, respektive i det toldfrie område i
     chiasso.
...
..."
den i punkt 1 nævnte forsendelseskvittering er identisk med det foran nævnte telefax af 4. maj
1992 fra h.e. meister til norka s.a.
denne retssag er anlagt ved sø- og handelsretten den 7. juni 1992. den fastsatte frist, der i
øvrigt den 10. juni 1992 blev forlænget med 30 dage, er således overholdt.
norka s.a. har i en faktura af 31. december 1992, (der ikke er oversat), afkrævet sagsøgeren
s.fr. 27.150, der vedrører opbevaring indtil den 31. december 1992 samt forskellige udlæg.
                                                - 10 -
det fremgår af nogle fremlagte bilag, at sagsøger i 1987 og 1988 har købt på auktion hos
sagsøgte under eget købernummer, og at en reklamation er besvaret af sagsøgte. afregning til
sagsøgte er sket via credito svizzero til sagsøgtes bank i københavn.
det fremgår af "business information report" af 30. april 1992, at guido vergani, der i h.e.
meisters telefax af 4. maj 1992 til norka s.a. er anført som modtager, er direktør i fairlink
ltd.
vedrørende det til viking fur videresolgte parti:
som anført i sagsøgtes meddelelse af 4. juni 1991 var fairlinks konto denne dag i debet med
kr. 5.843.372,12 vedrørende pelse købt til viking fur den 30. april og 1. maj 1991.
ved telefax af 13. september 1991 anmodede fairlink sagsøgte om at overføre en række
fakturaer til suzuki fur co. ltd., hongkong, og sagsøgte har udstedt en faktura til suzuki den
18. september 1991.
af en telefax af 1. juni 1992 fra sagsøgte til viking fur fremgår, at sagsøgte over for viking fur
har accepteret at fakturere skindene til firma suzuki, hongkong, der imidlertid ikke havde
betalt. viking fur ville derfor blive holdt ansvarlig, og under henvisning til et langvarigt
samarbejde tilbød sagsøgte viking fur at drøfte en ordning om afvikling af mellemværendet
over 12 måneder. sagen blev imidlertid ikke bragt i orden, hvorfor skindene blev gensolgt på
auktion, og i en opgørelse af 9. marts 1993 til fairlink ltd. er sagsøgtes tab vedrørende
gensalget opgjort til kr. 4.417.175,46.
...
claudio paltenghi har forklaret, at sagsøgeren modtog skindene, der var købt via fairlink på
maj-auktion i 1991, første gang i juli 1991, derefter i oktober 1991, februar 1992 og sidste
gang i maj 1992. skindene var sendt fra danmark af en speditør. sagsøger fik meddelelse fra
norka om skindenes ankomst, og da den sidste sending ankom, anmodede han norka om at
anbringe skindene i sagsøgers magasin på toldstedet. 2-3 dage senere meddelte norka, at
sagsøgte ville have skindene tilbage, og at han skulle efterkomme denne ordre, da der på
"shipping- bill" var instruks om, at norka skulle tilbagesende skindene til sagsøgte. han ved
                                              - 11 -
ikke, hvem der på "shipping-bill" har givet ordre om at tilbagesende varerne til sagsøgte.
sagsøgeren modsatte sig denne instruks og sendte dokumentation for betaling. herefter
meddelte norka s.a. at det fortsat var deres opfattelse, at man skulle følge sagsøgtes
instruks, da sagsøgte ellers ville anlægge sag.
nøglerne til sagsøgerens magasin var af praktiske årsager deponeret på toldstedet til rådighed
for 2-3 af sagsøgers ansatte. norka har misbrugt den persons tillid, der havde adgang til
nøglerne, og fjernet skindene fra magasinet. sædvanligvis ringede man fra toldstedet for at
høre, om det var i orden at udlevere nøgler, men dette var ikke sket denne gang. personalet
på toldstedet har over for ham forklaret, at norka havde sagt, at man havde travlt, og at man
havde fået tilladelse til at tage nøglerne.
fru bente nielsen har forklaret, at der er alene 300-400 personer, der har købernummer til
auktionerne hos sagsøgte. alle, der får et købernummer, er kreditgodkendt. for 3-4 år siden
henvendte fairlink sig til sagsøgte og bad om et kundenummer. ad sædvanlige kanaler
undersøgte sagsøgte kreditværdigheden og godkendte herefter fairlink. sagsøgtes
salgsbetingelser har været uændrede i ca. 25 år med nogle få redaktionelle ændringer.
sagsøgte har ikke været bekendt med sagsøgeren forud for denne sag. sagsøgte har dog
været bekendt med vergani- familien.
det er ikke usædvanligt, at indbetalingerne for købernumre foretages af andre, og der indløber
mange indbetalinger fra schweiz. sagsøgte tilbyder kunderne at fakturere en eventuel
salgsprovision, og det er penge, der er sagsøgte uvedkommende. det viser ikke, at partiet er
videresolgt.
det er sædvanligvis kunderne, der betaler speditøren. sagsøgte betaler kun, såfremt der er
begået fejl fra sagsøgtes side.
på sagsøgtes forretningsadresse er tilknyttet 5 selvstændige speditører, der tager sig af
kundernes transport. det er kunderne selv, der bestemmer, hvilke speditører, de ønsker at
bruge.
det skyldes en fejltagelse hos sagsøgte, at skindene blev sendt i april eller maj 1991, og at
sagsøgtes folk gav omgående besked om at standse forsendelsen. inter express gav beskeden
                                               - 12 -
videre til h.e. meister. hun havde forventet, at skindene ikke var nået længere end til h.e.
meister, og at skindene var kommet retur til sagsøgte dagen efter.
..."
3. oplysninger fremkommet efter sø- og handelsrettens dom af 10. maj 1993
den 25. april 1991 sendte colorfurs s.r.l., via tuscolana 13, roma, følgende til interpelz under
adressen p.o.box 83, fl-9490 vaduz, fürstentum lichtenstein (i oversættelse):
"under henvisning til tidligere korrespondance skal vi hermed bekræfte, at de har fået i opdrag
på den næste auktion i københavn at indkøbe min. 17.000 scanglow og scanbrown
råminkskind til den for os bedste markedspris og til levering til os mellem januar og april 1992.
vejledende giver vi dem oplysning om mængde pr. type:
...
for denne transaktion giver vi dem en provision på 3% + en præmie for levering inden for
fristen på dkk 25,- pr. skind.
betalingen for disse varer vil blive foretaget kontant ved levering af hver del af det samlede
parti, som det lykkes dem at indkøbe."
interpelz bekræftede ordren og indkøbet ved brev af 27. maj 1991 sendt fra vaduz (i
oversættelse):
"under henvisning til det os meddelte opdrag af 25. april 1991 har vi hermed fornøjelsen at
bekræfte for deres regning at have indkøbt 17.211 stk. råskind på auktion i københavn den
22. maj 1991. de anførte priser
er de priser, skindene blev handlet til på auktionen:
...
skind i alt    17.211            dkk 3.369.312,-
auktionsgebyr 4,5%                     151.619,04
iftf marketingudgifter 1%                 33.693,12
                                             - 13 -
lagerudgifter, oplagring
transport, forsikringer etc.          27.000,-
                             3.581.624,16
provision 3%                       101.079,36
præmie dkk 25,- pr. skind              430.275,-
i alt i vor favør              dkk 4.112.978,52
betaling: kontant ved levering af hver del af hele partiet
levering af varerne: januar/april 1992, efter deres anmodning.
...
interpelz ag
(underskrift)
claudio paltenghi
for accept af pris og betingelser:
(stempel):
        color furs s.r.l.
        (adm. direktør ulæseligt navn)
        (underskrift)"
disse dokumenter, som ikke var fremlagt i sagen h 176/1992, blev fremlagt med stævningen i
nærværende sag.
der er fremlagt en række fakturaer fra danske pels auktioner til fairlink vedrørende de
pågældende skind. til indkøbspriserne er lagt "buying agent's commission" 2% med fairlinks
købernummer 230 tilføjet.
endvidere er fremlagt en række betalingsordrer udfærdiget af interpelz vedrørende betaling af
fakturabeløbene fra interpelz' konto i credito svizzero, lugano, til danske pels auktioners
konto i unibank.
danske pels auktioner fik meddelelse om betalingerne fra unibank. to af disse er fremlagt i
sagen. heraf ses at betaling sker på foranledning af fairlink, og at beløbet overføres fra den
                                               - 14 -
nævnte bank i lugano. der fremgår intet om interpelz af meddelelserne.
ved fax af 20. november 1991 bad fairlink danske pels auktioner oplyse omkostningerne ved
gensalg af en del af det købte parti skind. danske pels auktioner oplyste den 21. november
1991 at prisen herfor var 3,50 dkk pr. skind.
ved fax af 22. november 1991 bad fairlink danske pels auktioner om gensalg af nærmere
angivne partier skind.
der er fremlagt en opgørelse dateret den 9. marts 1993 fra danske pels auktioner til fairlink
hvorefter tabet på gensolgte varer med rente indtil 24. marts 1993 opgøres til dkk
4.417.175,46 kr.
den 29. maj 1992 ophævede colorfurs aftalen med interpelz vedrørende levering af 17.211
skind (i oversættelse):
"vi har erfaret, at de 17.211 skind, der i henhold til mundtlige aftaler skulle være leveret til os i
sidste måned, er blevet blokeret.
som allerede meddelt dem under mødet for to dage siden, har vi ikke mulighed for at overveje
en tidsmæssigt udskudt levering; især uden at have præcise datoer og henvisninger.
på baggrund af deres misligholdelse af de indgåede aftaler anser vi os for at være frigjort for
en enhver forpligtelse over for dem; uden hermed at give afkald på at søge eventuel erstatning
for skader, der skyldes deres misligholdelse."
til imødekommelse af danske pels auktioners provokationer om skindenes eksistens og
identitet er fremlagt kopier af forsikringspolicer vedrørende interpelz' teg- ning af
vareforsikring i zurigo aziende. forsikrings- stedet er angivet som 6830 chiasso ticino,
frilager, hovedbygning kabinerne 82 og 83. forsikringssummmen er på 4 mio. sfr.
interpelz' videresalg af skindene, der oprindeligt var bestemt for colorfurs, er belyst ved
fakturaer fra interpelz til forbo international corporation sa, zürich, vergani g.w. spa, milano,
og axis trade ltd., sevenoaks, kent, uk.
                                               - 15 -
forbo international corporation sa, vergani g.w. s.p.a. og axis trade ltd. har i faxer af 25.
maj 1999 bekræftet købene af skindene som blev leveret fra lageret i chiasso.
det fremgår af udskrift af handelsregistret i milano at selskabet vergani g.w. s.p.a er
registreret med en kapital på 1,688 mia. itl. blandt aktionærerne er en række med
efternavnet vergani, herunder guido vergani.
det fremgår af udskrifter fra companies house, england, at guido vegani er direktør og ejer af
selskabskapitalen i axis trade ltd. han har været direktør fra 11. april 1994.
ved skrivelse af 5. september 1995 rejste interpelz' advokat krav om erstatning på 1.400.122
kr. med rentepå krav efter renteloven. beløbet blev angivet at være den værdiforringelse som
var sket på skindene fra den 20. maj 1992, hvor levering skulle have fundet sted, frem til den
2. juli 1993 hvor interpelz fik skindene udleveret. hertil kom et krav om forrentning af
købesummen i 14 måneder opgjort til 432.395,04 kr. danske pels auktioners advokat afviste
kravet ved brev af 16. oktober 1995. det blev i den forbindelse gjort gældende at interpelz
ikke havde lidt et tab. skindene var i perioden fra maj 1992 til juli 1993 ikke faldet i værdi. det
fremgik af en o-versigt leveret af danske pels auktioner. oversigten er senere suppleret af en
yderligere oversigt der viser at der i perioden fra maj juni 1992 til september 1992 har været
uændrede eller svagt stigende priser på skind af de pågældende typer.
sagen blev anlagt den 1. maj 1997. erstatningskravet blev i replik af 19. september 1997
opgjort således:
ophævet aftale om salg til colorfurs kr. 4.112.978,52
samlet salgspris for skindene i
perioden maj 1993 til november 1995        kr. 2.567.870,45
sagsøgers samlede tab
ved salg af skindene                kr. 1.545.108,07
4. forklaringer
claudio paltenghi har forklaret at han er administrerende direktør i interpelz. det har han
været siden stiftelsen i 1985/86. der har været et længerevarende samarbejde med fairlink
                                               - 16 -
der for bl.a. interpelz foretager opkøb på auktioner i danmark og finland. fairlink er specialist i
opkøb af skind og foretog opkøb på grundlag af de ordrer som interpelz gav, og som afspejlede
de interesser for skind som interpelz' kunder havde vist. fairlink fik en kommission på 2% som
blev betalt af danske pels auktioner efter modtaget betaling fra interpelz af fakturabeløb med
tillæg af 2%. danske pels auktioner kunne ikke undgå at være klar over at fairlink var
indkøbsagent.
interpelz har tætte forbindelser til familien vergani som er meget aktiv inden for skind-
branchen.
colorfurs bad om levering 2-3 uger før interpelz bad danske pels auktioner om levering af
skindene, dvs. i slutningen af april eller begyndelsen af maj 1992. hvis levering var sket som
anmodet, ville interpelz have fået et krav mod colorfurs på de anførte ca. 4,1 mio. kr. in-
terpelz måtte give colorfurs besked om standsningen og arresten, og så hævede colorfurs. det
var ikke muligt for interpelz at foretage dækningskøb. dels havde selskabet ikke penge, dels
var det ikke muligt at finde tilsvarende skind på den meget korte tid. det havde for så vidt
været fornuftigt at foretage dækningskøb, for skindpriserne var faldet. havde man foretaget
dækningskøb, havde man dog fået en risiko for de 17.211 skind som var omfattet af
tilbageholdelsen og arresten. den af danske pels auktioner foretagne tilbageholdelse kom u-
ventet for interpelz. da skindene var blevet frigivet, gik interpelz igang med at søge at sælge
dem til anden side. det tog to år at få skindene solgt. det var vanskeligt at finde kunder,
priserne var ikke stabile, og man skulle jo sælge bedst muligt, ikke bare kaste skindene på
markedet. de priser man solgte til, var markedspriserne. vidnet afviser at have solgt under
prisen til vergani. man benyttede vergani fordi man kendte dem, og fordi de havde en
betydelig forretning med skindhandel.
interpelz er nu i likvidation på grund af økonomiske vanskeligheder.
bente nielsen har forklaret at hun har været ansat i danske pels auktioner i 35 år, de sidste 10
år som økonomidirektør. danske pels auktioner har 6 pelsauktioner om året og har halvdelen
af det globale auktionssalg af mink. fairlink er en gammel køber på pelsauktionerne. de mink
som denne sag drejer sig om, er købt af fairlink. danske pels auktioner har ikke noget
retsforhold til dem som fairlink eventuelt videresælger til. det er ikke ualmindeligt at køberen
anmoder om at fakturaen påføres en buying agent's commission. kommissionen kan variere fra
0,5% til 5%. kommissionsbeløbet indgår ikke i danske pels auktioners omsætning. efter den
                                              - 17 -
instruktion fairlink har givet, pålægges en kommission til fairlink som fairlink selv betaler. det
er ikke et forhold som vedkommer danske pels auktioner, og danske pels auktioner kender
ikke baggrunden for det.
vidnet kan bekræfte at danske pels auktioner så bankbilag fra unibank, ikke bilag vedrørende
interpelz' instruktioner i den schweiziske bank. danske pels auktioner går ikke nærmere ind på
disse transaktioner, det er uoverkommeligt. man sælger 15 mio. skind om året og har en
omsætning på 3,5-4 mia. kr. der er ca. 55.000 købstransaktioner om året.
det sker hyppigt at den oprindelige køber omfakturerer eller på anden måde videresælger til en
ny køber. fairlink videreoverdrog ikke de skind som denne sag handler om og hæftede for
betalingen af dem. det er ikke usædvanligt at en tredjemand betaler for skindene. det er ikke
noget danske pels auktioner forholder sig til.
danske pels auktioner prøvede at tilbageholde skindene fordi fairlink skyldte for et skindparti
solgt til en anden kunde, suzuki.
med hensyn til forsøgene på udøvelse af standsningsret har vidnet forklaret i
overensstemmelse med det der fremgår af sagsfremstillingen i dommen i sagen h 176/92.
danske pels auktioner tog sig ikke af henvendelsen af 22. maj 1992 fra interpelz, for det var
ikke interpelz man havde et retsforhold til, men fairlink.
vidnet erindrer ikke præcist hvornår suzuki-fordringen blev nødlidende. det kan have været i
foråret 1992. der skete løbende levering således som det er praksis.
normalt stiller danske pels auktioner et parti til disposition ved at påføre fakturaen et stempel
herom og sende fakturaen til lageret. partiet til fairlink skulle være stoppet på grund af suzuki-
tilgodehavendet, men det blev det ikke, "vi kom for sent i pipe-linen".
de skind der blev standset, var meget almindelige typer. danske pels auktioner havde oceaner
af disse skind. hvis interpelz havde ønsket det, kunne man rimelig hurtigt have skaffet
erstatningsvarer. skindpriserne droppede i 1992, og derefter stabiliserede de sig med en let
stigende tendens.
5. procedure
                                               - 18 -
interpelz har anført at udgangspunktet for sagen er sø- og handelsrettens dom af 10. maj
1993 mellem sagens parter. dommen fastslår med bindende virkning for parterne at danske
pels auktioner ikke var beføjet til at hindre skindenes udlevering til interpelz. derfor var
arresten lovlig, og danske pels auktioner skulle betale omkostningerne der blev påført
interpelz i forbindelse med forsøgene på at hindre udlevering. dommen gør endeligt op med
spørgsmålet om berettigelsen af standsningen. den var uberettiget. danske pels auktioner skal
derfor betale erstatning til interpelz, overfor hvem den uberettigede handling var begået,
såfremt der er lidt et påregneligt og dokumenteret tab.
det er ubestridt at interpelz har betalt for skindene. det er usikkert hvad der er grunden til at
fakturaerne blev øget med en buying agent's commission, men det ligger klart at fairlink
handlede på interpelz' vegne. det er efter det oplyste helt sædvanligt at en køber foretager
indkøb på en andens vegne. det er derfor påregneligt at en uberettiget handling over for en
køber kan påføre ikke blot denne, men også et efterfølgende led i omsætningen et tab.
det er ikke holdbart når danske pels auktioner hævder at der intet retsforhold var mellem
selskabet og interpelz. på tidspunktet for tilbageholdelsen var danske pels auktioner klar over
eller burde være klar over at der var en senere erhverver der krævede partiet udleveret. dom-
men af 10. maj 1993 viser også at der var et retligt forhold, ellers kunne den jo ikke tilpligte
danske pels auktioner at anerkende over for interpelz at arresten var lovlig og pålægge
danske pels auktioner at betale erstatning til interpelz for de omkostninger der var påløbet.
der er ikke grundlag for at hævde at handlen med color- furs ikke var på markedsmæssige
vilkår. det var den, og da prisen var faldet et år senere, var det forventeligt at colorfurs ville
hæve, således som man var berettiget til når levering ikke skete til tiden.
interpelz havde ikke økonomisk mulighed for at foretage dækningskøb. man havde ikke midler
til at investere i endnu et parti, ganske vist til en lavere pris, men dog til millionbeløb. det er
ikke en pengemangel der skal komme interpelz til skade. der er ikke pligt til at foretage
dækningskøb. den almindelige regel om pengemangel kan ikke føre til at en køber over for
hvem sælger uberettiget undlader at levere, skal foretage dækningskøb. pengemangelsreglen
indebærer i det foreliggende tilfælde at en køber uanset omstændighederne skal betale
købesummen og ellers ifalde ansvar, men ikke at køber skal betale to gange. hvis det skulle
være reglen at der var pligt til at foretage dækningskøb, ville det føre til at en misligholdende
                                                 - 19 -
sælger kunne unddrage sig ansvar i de tilfælde hvor køber ikke var i stand til at betale købe-
summen to gange.
interpelz måtte afvente skindenes udlevering, og så måtte man sælge dem så godt det kunne
lade sig gøre. det er ikke gjort gældende at salgene skete til priser under de almindelige
markedspriser.
efter afslutningen af salgene var der grundlag for at gøre kravet mod danske pels auktioner
op. det bestrides at der er udvist retsfortabende passivitet. danske pels auktioner har ikke
kunnet indrette sig på og handle i tillid til at der ikke ville ske mere i sagen. det var tværtimod
forventeligt at interpelz ville fremsætte et krav, og det gjorde man så også den 5. september
1995. det er for spørgsmålet om passivitet ikke af betydning at kravet efter sagsanlæg blev
gjort op på en anden måde. det er i denne henseende afgørende at danske pels auktioner,
hvis man da ikke allerede var forberedt på det, fra fremkomsten af brevet af den 5. september
vidste at interpelz ville gøre et krav gældende i anledning af danske pels auktioners
uberettigede adfærd. i øvrigt er danske pels auktioners retlige og bevismæssige stilling ikke
blevet påvirket af tidsforløbet, så der er ingen grund til at lade passivitetsvirkninger indtræde.
den fordring interpelz har, kan ophøre ved forældelse, ikke ved passivitet.
danske pels auktioner har anført at interpelz overfortolker dommen af 10. maj 1993. ved
dommen fastslås at fairlink var afsender af det pågældende parti skind, og derfor var det efter
de transportretlige regler (cmr-loven) ikke berettiget at danske pels auktioner søgte at hindre
udleveringen af skindene. fairlink var danske pels auktioners eneste medkontrahent, og der er
hverken i dommen eller i sagens oplysninger i øvrigt grundlag for at fastslå at der er etableret
et retsforhold mellem interpelz og danske pels auktioner. fairlink optrådte på egne vegne ved
købet, og heller ikke ved betalingerne indtrådte interpelz som køber i forhold til danske pels
auktioner. det fremgår heller ikke af dommen at interpelz er indtrådt i stillingen som køber.
dommen afviser udtrykkeligt at tage stilling til påstanden om at danske pels auktioner skulle
anerkende at interpelz var ejer af skindene. dommen afviste også at interpelz kunne få med-
hold i sin påstand om at danske pels auktioner skulle betale 242.494,26 kr. til interpelz
vedrørende et parti skind som var gensolgt for fairlink. denne påstand er også senere frafaldet
under behandlingen af den foreliggende sag.
det afvises at interpelz er indtrådt som køber i forhold til danske pels auktioner. heller ikke
betalingsmeddelelserne instituerer dette. indtil udøvelsen af tilbageholdsretten havde danske
                                              - 20 -
pels auktioner alene kendskab til fairlink som køber. interpelz hævdede den 22. maj 1992 i fax
til danske pels auktioner at man var berettiget til skindene. det var første gang danske pels
auktioner blev klar over at interpelz mente at kunne gøre et krav gældende. danske pels
auktioner afviste at tage hensyn til interpelz' krav, for det var udokumenteret.
danske pels auktioner handlede ikke ansvarspådragende ved at søge at standse udleveringen.
skindene var sendt af sted ved en fejl som man søgte at rette op på, og interpelz kan ikke få
en bedre retsstilling fordi danske pels auktioner ved en fejl udleverede skindene til fairlinks
speditør. standsningen var uberettiget efter de transportretlige regler i forhold til fairlink, men
deraf følger ikke at den efter almindelige obligationsretlige regler var uberettiget i forhold til
interpelz, med den virkning at danske pels auktioner har pådraget sig et ansvar over for denne
senere køber.
tabet er ikke adækvat. det beror ikke på at sagsøgte udøvede standsningsret over for fairlink,
men på at sagsøgte kunne gøre modregning gældende over for fairlink.
interpelz' tab er opstået som følge af dispositionen over skindene i april 1991. det er således
opstået på et tidspunkt hvor fairlink ikke var udstyret med en legitimation til at råde over
skindene.
der er således ikke en adækvat årsagssammenhæng mellem danske pels auktioners
dispositioner og tabet.
ex tuto gøres gældende at interpelz' tab ikke er forårsaget af sagsøgte. skindene var i
interpelz' besiddelse og blev uretmæssigt fjernet af norka.
sagsøgers eventuelle krav er gået tabt ved passivitet. interpelz' krav er opgjort som tabt
avance ved videresalget til colorfurs, men dette krav er først fremkommet ved stævningen i
sagen der er anlagt den 1. maj 1997. interpelz' tidligere krav rejst i brev af 5. september 1995
vedrørende værdiforringelse blev afvist af danske pels auktioner, og herefter hørte danske
pels auktioner ikke mere til sagen. der er således gået næsten 5 år fra tabet hævdes at være
opstået, til det gøres gældende mod danske pels auktioner. interpelz bør som følge af så lang
tids passivitet være afskåret fra at gøre et eventuelt krav gældende. hvis det måtte blive
antaget at interpelz' passivitet afbrydes ved brevet af 5. september 1995, gøres det gældende
at sagsøgers undladelse af at forfølge sit krav efter modtagelse af sag søgtes brev af 16.
                                                - 21 -
november 1995 må betragtes som en opgivelse af dette krav.
danske pels auktioner har således indtil stævningen været uvidende om at interpelz ville gøre
krav om erstatning af tabt avance gældende. man har indrettet sig på at der ikke kom noget
krav i anledning af standsningen, og har således været afskåret fra at tage forholdsregler til
sikring af sine interesser. interpelz har tilsidesat hensynet til medkontrahenten på en sådan
måde at det er velbegrundet at lade interpelz' miste sit krav på grund af passivitet.
sagsøger har ikke opfyldt sin tabsbegrænsningspligt. interpelz er professionel skindhandler og
kunne have foretaget dækningskøb hvorved tabet var blevet undgået. den eneste grund til at
dækningskøb ikke blev foretaget, var interpelz' pengemangel. pengemangel er imidlertid ikke
en relevant, diskulperende omstændighed i obligationsretlige forhold.
særligt bestrides den post i interpelz' tabsopgørelse der beror på leveringspræmien 25 kr. pr.
skind. præmien var betinget af levering mellem januar og april 1992. skindene blev begæret
udleveret af fairlink i maj 1992. på dette tidspunkt var kravet på præmien bortfaldet.
det bestrides at interpelz kan kræve rente fra den 5. oktober 1995, for det krav man da gjorde
gældende, var et andet krav end det der nu indtales under sagen.
6. rettens afgørelse
det er fastslået ved sø- og handelsrettens dom af 10. maj 1993 at det var uberettiget at
danske pels auktioner udøvede tilbageholdsret i skindene.
det lægges under denne sag yderligere til grund at interpelz var den egentlige ejer af
skindene, og at disse i henhold til indgået kontrakt skulle leveres til color- furs. det må
antages at denne handel er indgået på almindelige markedsvilkår. det er ligeledes
ubetænkeligt at fastslå at interpelz har betalt for skindene, og at interpelz som følge af
tilbageholdelsen er blevet påført et tab på det opgjorte beløb som er tilstrækkeligt doku-
menteret.
på tidspunktet for tilbageholdelsen var danske pels auktioner bekendt med at interpelz gjorde
                                                - 22 -
krav på at få skindene udleveret. danske pels auktioner måtte være klar over at
tilbageholdelsen kunne medføre tab for interpelz.
under de omstændigheder hæfter danske pels auktioner for interpelz' tab.
interpelz har ikke været forpligtet til at foretage dækningskøb for det parti skind som skulle
leveres til colorfurs. ved sit gensalg af pelsene har interpelz foretaget tilstrækkelig
tabsbegrænsning. der er ikke grundlag for at antage at gensalget ikke er foretaget til
markedspris.
danske pels auktioner har hverken efter dommen af 10. maj 1993 eller efter interpelz' brev af
10. maj 1995 kunnet gå ud fra at interpelz ville opgive yderligere krav i forbindelse med
tilbageholdelsen. i hvert fald efter brevet af 10. maj har danske pels auktioner haft anledning
til at regne med at der forelå et krav af en størrelsesorden svarende til det påstævnte.
interpelz får derfor medhold i at danske pels auktioner skal betale 1.545.108,07 kr. derimod
kan der af de af danske pels auktioner anførte grunde ikke gives interpelz medhold i at der
skal tilkendes renter fra et tidligere tidspunkt end sagens anlæg.
          thi kendes for ret
sagsøgte, danske pels auktioner, skal inden 14 dage ef ter denne doms afsigelse betale
1.545.108,07 kr. til sagsøgeren, interpelz internazionale pelzhandelsgesellschaft ag, med
tillæg af procesrente fra den 1. maj 1997 samt sagens omkostninger med 80.000 kr.
                                    jens feilberg
søren jensen                       flemming skouboe
                      - 23 -
              (sign.)
 udskriftens rigtighed bekræftes
p. j. v. sø- og handelsretten, den